chrome-extension://efaidnbmnnnibpcajpcglclefindmkaj/http://beszelamarvany.lapunk.hu/dokumentumok/tarimenes6.pdf

**PDF Str.52**

**DR. GRAEFL JÓZSEF**

 A ma látható bashalmi Pongrácz‐kastélyt (1.kép) dr. Graefl József (2.kép) **(\*Szolnok, 1813. október 6., †Budapest, 1889. december 22.)**, Pest város főbírája (1847‐48 között és 1861ben), Az Osztrák Császári Lipót Rend lovagja (a magas elismerést a tiszaeszlári vérvádper nyomán kialakult nyugtalanság megfékezése érdekében végzett munkásságáért kapta), magyar főrendiházi tag, Szabolcs vármegye főispánja (1881‐1889) építtette. Az északi tornyos rész akkor még nem volt meg, azt majd id. gróf Pongrácz Jenő toldatta az épülethez.

A német eredetű középnemesi család Svájcból telepedett át Magyarországra; gróf Széchenyi István hívására érkeztek a Lánchíd építésekor. Nem születtek magyarnak, de azzá váltak. Mégpedig nem is akármilyenekké. Graefl József polgári életet élő középnemesi családból származott; apja id. Graefl József (\*1779. †1819. november 1.) poroszlói nemes, mézeskalácsos Szolnokon, anyja Lakner Anna (\*1787. május 12. †1835. szeptember 19.), Lakner Alajos (\*1755. †1820. december 26.) kertész, pesti polgár és Kurtz Anna (\*Pest, 1766. január 9. †Pest, 1842. augusztus 31.) leánya

Tanulmányait Szolnokon és Pesten végezte. Az 1840‐es évek elején virágzó ügyvédi irodája volt Pesten. Szolnok városa a koronauradalom ellen indított perében képviselőjéül választotta. A tárgyaláson olyan erősen védte szülővárosa érdekeit és olyan erős támadást intézett a kincstári uradalmak képviselői ellen, hogy néhány évig eltiltották a praktizálástól.

1848‐ban Szolnok város képviselője az országgyűlésben. *Szemere Bertalan* és *Kossuth Lajos* feltétlen híve volt. Június 12‐én Szolnok városa Pestre küldte Graefl Józsefet és *Kindlarits Jánost*, hogy 200 szuronyos puskát és a meglévő vadászfegyverekhez lőszert szerezzenek a Batthyány‐kormánytól. A kiküldötteknek azonban csak lőszert sikerült szerezniük a Nemzetőrség felfegyverzéséhez.

A forradalom és szabadságharc alatt Pesten, a mai Nádor utca 12. számú házban lakott a második emeleten; az első szinten pedig maga Kossuth. A ház története 1834‐ ban kezdődött. Ekkor rendelte meg építését *Döring József* tehetős pesti polgár *Hild Józsefnél*, aki kora legjelentősebb építési vállalkozója, s ekkor már neves építész volt. Az épületben jelenleg a Hild József Általános Iskola működik.

*Jókai Mór* is megörökítette visszaemlékezéseiben, hogy amikor Pest városát fel akar‐ ták lázítani, felkelést szítva a császáriak ellen, Graefl pesti főbíróként a tisztikar küldötteivel *Csányi Lászlót*, a hadsereg kormánybiztosát, követtársát próbálta meggyőzni az értelmetlen emberáldozatról. Erre Csányi lefogatta Graeflt és ki akarta végeztetni. Egy óráig állt Graefl a kiállított vadászosztály előtt elítélve, s amikor egy óra múlva Csányi megkérdezte tőle:

* + Helyben hagyod a népfelkelés elrendezését?
	+ Sohasem – felelte szilárdan. A főbíró állhatatossága győzött.
	+ Elmehetsz – monda neki a kormánybiztos, meg fogom akadályozni a népfelkelést.

A szabadságharc leverése után visszavonult és Szabolcs vármegyében földeket bérelt; a szakszerű gazdálkodás eredményeként tetemes vagyonra tett szert.

1861‐ben visszatért a politikai pályára – a *Deák Ferenchez* fűződő régi barátságának köszönhetően, akinél mindennapos vendég volt Pesten. A Megyaszó környékbeli parasztság ragaszkodása folytán (unszolásukra), a Bach‐korszak után elsőként választatott be az országgyűlésbe képviselőként.

1868. december 1‐én alakult meg a Szabolcs vármegyei Régészet Egylet, melynek elnök‐mecénása *báró Vécsey József* főispán, titkára *tokaji Nagy Lajos* fővárosi közjegyző, kezdeményező tagjai: *dr. Jósa András*, *Czóbel Albert* cs. és kir. kamarás, Graefl József későbbi főispán, *Györgyény Ignác* egri kanonok, *Horváth Imre* tb. főjegyző, *Mészáros Dániel*, *Elek Pál*, *Molnár Ágoston* nagybirtokosok, *Ónody Bertalan* első aljegyző, *Uray Tamás* tsz. bíró, *Simon Endre* nyíregyházi r. k. esperes plébános, *Szilvássy János* tiszaeszlári földbirtokos, *Timár Imre* nagykállói r. k. esperes plébános voltak.**4**

Graefl József 1862‐ben vette feleségül *Losádi Győrffy Rozália (Róza) bárónő*t (\*1838. †Mád, 1911. február 4., temették: uo., 1911. február 7.), *báró Győrffy Sámuel* (\*Homoródszentmárton, 1794. december 14. †Tiszaeszlár, 1863. szeptember 25.) országgyűlési képviselő és *széplaki Petrichevich‐Horváth Karolina* (\*1804. április 1. †Debrecen, 1874. április 24., temették: Tiszaeszlár, 1874. április 26.) leányát. Graefl‐Győrffy Róza magyar énekesnő, az 1870‐es években Ótátrafüred látogatója volt. Nagy érdeme volt a Magyarországi Kárpátegyesület - az MKE - Tarajkához közeli Szószéken 1875‐ben megépített első menedékházához szükséges összeg összegyűjtésében. A menedékházat róla nevezték el Róza‐menháznak. Ez egy néhány szobás kis faház volt, a mai Bilík‐menedékház helyén. Férje, Graefl József az MKE választmányi tagja volt 1874‐1883 között. Házasságukból nem született gyermek. Egy örökbefogadott fiuk volt, aki fiatalon hunyt el.

A családnak több kastélya is volt; Sarudon, Tiszaigaron, Tiszaszőlősön, Megyaszón, Bashalmon, Poroszlón, Kétútközön és Tiszacsege‐Nagymajoron. A poroszlói tornyos kastélyt 1872‐ben építtette *Graefl Károly*, majd fia, *Jenő* megnagyobbíttatta az épületet. A kastély ma is Poroszló egyik legszebb ékessége, az épületben jelenleg panzió működik. A Graefl‐család 3‐4000 kat. hold földbirtokkal 1869‐1944 között (közel hét évtizedig) Poroszló legnagyobb földbirtokosa volt. A második világháborút követően el kellett hagyniuk a falut, ingóságukat a falubeliek széthordták, ingatlanjuk a kastéllyal együtt a termelőszövetkezet tulajdonába került.

Milyen ember volt Graefl József főispánként? 68 éves korában - az alkotó életkor végén - szólította az uralkodói parancs Szabolcs vármegye főispáni székébe. Galambősz haja, katonás bajusza herkulesi erejű férfiút ékesített.

Graefl vonattal érkezett Debrecenből új állomáshelyére 1881. február 26‐án. Fogadására *csepei Zoltán János* alispán és *Bégányi Ferenc* főjegyző, valamint *Krasznay Gábor*, Nyíregyháza polgármestere vonult ki a pályaudvarra. Graefl egymaga, fiatalos lendülettel szállt le a vonatról. A hivatalos üdvözlések után belekarolt az alispánba, majd át‐ siettek a peronon. A csomagjai száma felőli kérdésre csak ennyit válaszolt: *„Komornyikom majd elintézi egyetlen bőröndöm beszállítását.”***5** Akkoriban ugyanis szokás volt, hogy az új főispán valóságos „udvartartással” érkezett szolgálati helyére.

Graeflt hamar megszerették Szabolcsban. Nem a külsőségek, a hivatal adta távol‐ ságtartás jellemezte. Főispánként is megmaradt egyszerű közéleti embernek. Ha bankettet rendeztek tiszteletére, az asztalra való bort is saját pincészetéből hozatta.

Élénken érdeklődött a vármegyei közélet iránt. Gyakran tartott hivatali vizsgálatot a járásoknál, ahol mindenre kiterjedő figyelmét nem kerülhette el semmi.

Szívügye volt az iskolahálózat fejlesztése, bővítése. Akkoriban ez kardinális kérdés volt az országban.

Főispáni működése a polgárosodás, a tisztes gyarapodás jegyében telt. Igyekezett az ellentéteket elsimítani, a béke megőrzésének híve volt. Két esemény azonban felkeltette a hazai és a nemzetközi közvélemény figyelmét is, amelyek emberfeletti küzdelmet és helytállást kívántak meg tőle; **az egyik a tiszaeszlári vérvád**, a másik a Tisza áradása és az azt követő események voltak.

1882‐1883 között zajlott le a tiszaeszlári per, amelyben a helyi zsidóságot vádolták meg *Solymosi Eszter* meggyilkolásával. Elszabadultak az indulatok, a per rövidesen a magyar politikai erők összecsapásának terepévé vált, Európa‐szerte nagy figyelmet kapott, és nagy hatással volt a magyarországi antiszemitizmus későbbi alakulására.

**A tiszaeszlári vérvádper** egész Európában példátlan felháborodást keltett, és nem csupán a zsidóság körében. A magyarokon kívül a külföld legkiválóbb keresztény teológusai is elítélték a pert, amelyet középkori, sőt ókori babonák maradványának neveztek. Maga *Kossuth Lajos* is szót emelt Torinóból, s tiltakozásában középkori előítéletnek, Magyarország gyalázatának és a civilizációhoz méltatlannak nevezte a vérvádügyet.

Az 1883‐ban lezajlott, a koncepciós perek vonásait magán viselő per-amelyben *Eötvös Károly* és védőtársai vállalták magukra a zsidók védelmét - végül a vádlottak felmentésével végződött. Oroszlánrészt vállalt az indulatok megfékezésében Graefl József és Zoltán János alispán. 1883 októberében az uralkodó a Lipót Rend lovagkeresztjével, 1886‐ban a főrendiházi tagsággal ismerte el ebbéli, korrekt magatartását.

Az 1867‐től 1918‐ig tartó dualista időszakban Szabolcs megye területéről - a polgári érdemekért, tehát nem hadikitüntetésként adományozott - Lipót Rend lovagkeresztjét mindösszesen öten kapták meg Graefl Józsefen kívül: *báró Feilitzsch Berthold* és *Ujfalussy Dezső* főispánok, *dr. Megyery Géza* felsőházi tag, kúriai bíró, a nyíregyházi kir. törvényszék elnöke, *id. gróf Pongrácz Jenő* főrendiházi tag, bashalmi földbirtokos, a Szabolcs megyei Gazdasági Egyesület elnöke, valamint *Popp György* magyar királyi tanácsos, nyíregyházi pénzügyigazgató.

1888 telén ismét kilépett a Tisza a medréből, súlyos károkat okozva Szabolcs megyében. A nehéz feladat ismét a cselekvést kívánta meg. Graefl irányította a szervezett élet‐ és vagyonmentést. Ha felidézzük Jókai Mór *„Kárpáthy Zoltán”* című regényéből a pesti árvizes jelenetet, belegondolhatunk, hogy mekkora erőfeszítéssel kellett felvenni a harcot a dühöngő árral. Éjt nappallá téve dolgozott. Nem lehetett kifogást találni, több ezer ember életéről, biztonságáról volt szó. Az addig egészséges, erős szervezetű férfiú szervezetén a gyakori terepbejárások következtében kialakult súlyos vesebetegség és a roppant mennyiségű munka lassan győzedelmeskedett és ágynak döntötte.

Eleinte nem akart tudomást venni betegségéről, hiszen első volt a kötelesség, de felesége és kezelőorvosai tanácsára mérsékelte a túlfeszített munkatempót. Benyújtotta lemondását Ferenc Józsefnek, de a király azt nem fogadta el. Nem volt egyszerű olyan kvalitású utódot találni a szabolcsi főispáni székbe, mint amilyen Graefl József volt.

Súlyosbodó állapotáról beszámolt a Nyírvidék is:

„*Graefl József főispán ur állapotában még mindég nem állott be a kívánt javulás. A főispán urhoz a hét elején lehozatták Korányi Frigyes egyetemi tanárt, s ugyanakkor a beteg háziorvosa dr. Baruch Mór is távirati uton hivatott el főispánunkhoz. Dr. Korányi a gyógykezelés eddigi irányát teljesen jóváhagyta.*”6

Állapotának egyre súlyosabbá válásával megvált főispáni állásától. Szabolcs vár‐ megye tisztikara elhatározta, hogy méltó módon búcsúzik a volt elöljárótól: *„****A vármegye búcsu‐irata.*** *A vármegye közönsége Graefl József volt főispánunknak főispáni székéből való megválása alkalmából elhatározta, hogy búcsu‐iratot intéz volt főispánjához, s küldöttséget rendelt e búcsu‐irat átnyújtására. A küldöttség Zoltán János alispán vezetése alatt a jövő hó 4‐dikén fog megbizatásának eleget tenni s fogja átnyujtani a diszes tokban elhelyezett búcsu‐iratot.”7*

*Betegsége hamarosan egyre súlyosabbra fordult. Hogy kezelését mihamarabb meg‐ kezdhessék, Pestre költözött és a kor legkiválóbb orvosai vették kezükbe gyógyítását. Ám hiába a szakszerű orvosi ellátás, megmenteni már nem lehetett az életét. 1889. dec‐ ember 22‐én délelőtt 11 órakor a halotti szentségek ájtatos felvétele után életének 77‐ dik, boldog házasságának 28‐ik évében visszaadta lelkét Teremtőjének.*

*Graefl József haláláról és temetéséről a szabolcsi hivatalos lap, a Nyírvidék részlete‐ sen beszámolt:*

*-------*

Graefl Józsefet az általa 1872‐ben építtetett megyaszói kastély (*3. kép*) körül elterülő szép parkban helyezték örök nyugalomra, sírját - Graefl feleségének sógora - *Fadrusz János* (\*Pozsony, 1858. szeptember 2. †Budapest, 1903. október 26.) 1891‐ben készült remekműve, a *„Krisztus a keresztfán”* című szobra díszítette.9 Egy lehúzható rolettás építményben volt a kereszt elhelyezve. (A mester alkotásával az Akadémia I. díját, a Mű‐ csarnok téli kiállításán a Képzőművészeti Társulat nagydíját nyerte el.) A kastély épületében 1951‐től gyermekotthon működik.

A kastélyban olykor heteket, hónapokat vendégeskedett Fadrusz János, a fiatalon elhunyt zseniális szobrászművész. Itt alkotta a Mátyás‐büsztöt (a világhíres kolozsvári lovas szobor méretarányos fejét; egy példány a Jósa András Múzeumban is látható), amely ma a megyaszói Polgármesteri Hivatalban található, üvegszekrényben. A „Krisztus a keresztfán” című szobra jelenleg a katolikus templom bal oldali hajójában látható. Meghitt baráti viszony lehetett Fadrusz és Graefl között, ha a mester élete első legszebb alkotását állította Graefl síremlékének.

A katolikus templomban Fadrusz keresztje mellett látható a művésznek egy eredeti levele, melyben leírja kínszenvedését alkotásával kapcsolatban. A levelet valószínűleg Graefl József feleségének, Győrffy Róza bárónőnek írta, a síremlék felállítása után.

A megyaszói kastély emeleti részét Graefl 1881‐ben építtette, mivel 1882‐ben a királyi hadgyakorlat magas rangú vendégeit itt szállásolták el. A magas rangú vendégek: *I. Ferenc József* császár és király, *Rudolf* trónörökös, *Albert*, *Frigyes*, *Jenő*, *Rainer* és *Vilmos* királyi hercegek voltak. A hadgyakorlat emlékét márványtábla őrzi, amelyet összetörtek ugyan, de néhány hiányzó darab kivételével a gyermekotthon könyvtárában megtalálható (*4. kép*).

Holtáig kitartott a ’48‐as eszmék mellett. Március 15‐én minden évben elvárta az egyházi énekkartól, hogy a kastélyban megjelenjenek és asztalhoz ültetve bőségesen megvendégelte őket.

Az első világháború végén a megyaszói birtokot *báró Harkányi János* vette meg 1 millió koronáért az akkori tulajdonos *Deréky Gyulától -* az özvegy második férjétől -, és azt *György* nevű fiának adományozta; innen az elnevezés: *György‐major*.

A birtokbavétel után Graefl József sírját a régi katolikus temetőbe helyeztette ki az új tulajdonos. A síremlék megmaradt a báró tulajdonában, mert abban értéket látott, ami a háború után került végül a katolikus templomba, a legméltóbb helyre.

A megyaszói katolikus templomot báró Harkányi János újvilági kastélyának köveiből építtették föl.

Graefl arcképét olajfestményen megörökítették, a nagyméretű képet a nyíregyházi vármegyeháza közgyűlési termében helyezték el: „***A közgyűlési terem arczképei.*** *A vármegye mult évi őszi közgyűlése tudvalevőleg elhatározta, hogy gr. Dégenfeld Imre 1848. évben, Jármy Imre 1872‐77. években (1861 – K. D.), Bónis Barnabás 1877‐81. években, Graefl József 1881‐89. években, Kállay András 1889‐1897. években hivatalban volt és báró Feilitzsch Berthold 1897. évtől ez idő szerint hivatalban levő (1906‐ig – K. D.) főispánjának, továbbá néhány kiválóbb alispánnak, névszerint: Kállay Miklós (1803‐05, 1805‐10, 1810‐19 – K. D.), Somossy Ignácz (1861 – K. D.), Péchy László (1844‐47, 1847‐48, 1849 – K. D.), a két Zoltán Jánosnak (1838‐41, 1841‐44, ill. 1877‐89 – K. D.), Miklós László (1889‐95 – K. D.) és ez idő szerint hivatalban levő Mikecz János (1895‐1901 – K. D.) alispánnak arczképeit a közgyűlési terem számára megfesteti. A közgyűlés e határozatát a belügyminiszter (Széll Kálmán mint miniszterelnök, ideiglenesen – K. D.) jóváhagyta.”10 A portré 1945 után megsemmisült.11*

*A Szabolcs‐Szatmár‐Bereg Megyei Honismereti Egyesület Elnöksége (Komiszár Dénes egyesületi titkár) kezdeményezésére Megyaszó Község Önkormányzata 2008. március 15‐én emléktáblát állíttatott Graefl Józsefnek a Boldogságos Szűz Mária tiszteletére felszentelt római katolikus templomban. Az ünnepségen Koncz Ferenc, a Borsod‐ Abaúj‐Zemplén Megyei Közgyűlés alelnöke és Kozma Péter, a Szabolcs‐Szatmár‐Bereg Megyei Közgyűlés alelnöke, valamint Csáki Barnabás, megyaszói polgármester köszöntötte a megjelenteket, kiemelve az esemény fontosságát. Az emléktábla a Fadrusz‐ feszület mellett kapott elhelyezést (5. kép).*

*Graefl József öccse, Károly (\*1814. október 9. †1896. szeptember 20.) vasútmérnök, aki a magyar nemességet, előnevet és címert I. Ferenc József császár és királytól Bécsben, 1896. február 11‐én – hét évvel a főispán halála után – érdemei elismeréséül kapta (Liber Regius LXX. kötet, 613.o.): »Graefl Károly nagybirtokosnak, valamint törvényes utódainak a közügyek, különösen pedig a mezőgazdaság terén évek hosszú során át szerzett érdemei elismeréseül a magyar nemességet a „poroszlói” előnévvel adományozom.«12*

*Unokaöccse, Graefl Jenő 1882. június 15‐én vette nőül nagybányai Horthy Paulát (\*Kenderes, 1863. december 22. †1906.), vitéz nagybányai Horthy Miklós kormányzó nővérét.13 Felesége halála után esküdött örök hűséget második nejének, egerfarmosi Brezovay Eszternek. Első házasságából négy, a másodikból három gyermeke született.*

*Bízunk benne, hogy sikerül felkutatnunk Graefl József elhanyagolt megyaszói sírját és méltó helyen (pl. a római katolikus templom kertjében) újra tudjuk temetni, immár méltó körülmények között.*

----------

**Nyírvidék, 1889 10. évfolyam, 1889-12-29 / 52. szám**

Szabolcsvármegye volt főispánja, a főrendiház tagja, a Lipótrend lovagja: Graefl József meghalt.

Magas kort elérni engedte végzete s hasznos, nagy szolgálatokat tennie a köz gynek, melynek életét szentelé.

A kinos vesebaj, mely a különben életerős és munkabíró férfiút leszoritá a közpályáról s Szabolcsvármegye főispáni székéből is távozni kényszenté: dönté a beteg ágyba s okozta halálát.

Életrajzi adatait a következőkben foglaljuk össze:

Graefl József született 1813. október 6-án Szolnokon szerény polgári családból. Tanulmányait Kecskeméten, majd a pesti egyetemen végezte el kitűnő sikerrel, s 1836-ban ügyvéddé avattatott. Ez időben Szolnokon nagy elégedetlenseg uralkodott, mivel Szolnok, mint kamarális város, a kincstár földesúri hatósága alatt állott, s a tör vény által rendelt biró és előljáró választások már 20 év óta nem tartatván, a kincstári igazgatóság által helyettesített tisztviselők a város vagyonát hűtlenül kezelték. A város előbbkelő és vagyonosabb közönsége, mely azon időben csupán néhány iparos és jobbágy ból állott, kérvényt irt alá, melyben sérelmeik orvoslása végett a helytartósághoz fordullak. Ennek következménye az volt, hogy uriszék tartását rendelték el, melynek előrevetett árnyai nagy agodalomba ejtették a kérvényezőket, kik a Szolnokon levő két ügyvédhez Fülöp Ignáczhoz és Elek Miskához fordultak segélyért. E két ügyvéd nem tudott nekik jobb tanácsot adni mint hogy hívják haza a Pesten cenuzurázó Graefl Józsefet s kérjenek tőle tanácsot és segélyt, mint olyan embertől, a ki tehetség és bátorság dolgában messze felettük áll. Graefl készséggel engedett a hívó szónak, s a serelmek megtorlásának idője elkövetkezett. Előző napon Czeglédről és Kőrösről 300 vasas német rendeltetett be, s az úri szék előtt, melyen a alispán presideált, oly nemes hévvel és bátorsággal kelt polgár társai védelmére, hogy többszöri megintés után fiscalis acciót rendeltek ellene, valamint a másik két ügyvéd társa ellen is, midőn végre az úri-szék ítéletét kihirdette, mely u földesúri brutalitásnak utolsó fellobanása volt. Ez ítélet ellen óvást tetten, végrehajtasának felfügeszté sét kérték. Mind hiába, mert a védőügyvédek karhatalommal eltávolíttattak, a kérvényezők pedig, szám szerint 60-an - köz ük 50-60 éves értelmes és tisztes mester emberek - a piacon felállított katonaság asszisztálása mellett deresre húzattak es 4-5000 jajveszéklő ember jelenlétében, kiket a katonaság is csak fegyverrel tudott visszatartani, megbotoztattak, s mindnyáját másnap 5-17 évi börtönre ítélve, vason Egerbe szállították. A három ügyvéd is perbe fogatolt, Graefl saját ügye nem érdekel te annyira, de igazságérzetét annyira bántotta a megye és a földesurak igazságtalan és brutális aljárása, hogy erős lázrohamokba esett, s hozzátartozói komolyan agódtak miatta. Ha már a meggyalázó botbüntetést nem tud a is elhárítani földiéiről, lelnének minden erejével adta magát arra, hogy legalább a hátralevő büntetés alól feloldhassa. Mag ezen célját el nem érte, a rendkívüli testi erejű derén fiatal ember csak lézengett, éjjelét nappalát az ügynek áldozá, s csak akkor nyerte vissza testi erejét és kedélyének szeretetreméltóságát, midőn a rabok előtt a börtön ajtait megnyitva lattá. Csak ennek bekövetkezte után fordított gondot a saját és perbefogott társainak védelmére, melyet oly sikerrel folytatott, hogy minden felső bíróság őket teljesen felmentette.

-------

Nevezetes a fiatal ügyvéd ezen első pere azért, mert sz volt az önkény és a megyei hatalmaskodások utolsó ténye. Az ellene megindított fiscalis akció lebonyolítása három évet vévén igénybe, 1839. őszén Pesten mint ügyvéd megtolepedett. Itt alapos ismeretei, helyes felfogása következtében csak hamar nagy hírre vergődött, úgyannyira, hogy sz első magyar felelős kormány megalakultakor Kossuth Lajos őt saját minisztériumába osztálytanácsossá nevezte ki, a pesti ügyvédi kar kijelölésére pedig Pest város főbirájává választatott meg. A képviseleti alapokra helyezett első országgyűlés összehívásakor földiéi hálásan megemiékezve ügyökben kilejtett buzgalmáról, Hevesmegye szolnoki kerületének összes községeit bejárták s a gentry által jelölt járási főszolgabíró ellenében majdnem egyhangúlag orsz. képviselővé választották. Az egész önvédelmi harcz alatt, mint Pestváros főbírája Pest közönségének osztatnak tiszteletét és ragaszkodását érdemelte ki, ugyanynyira, hogy 1861-ben az alkotmány ideigienes vissza állítása alkalmával egy a város előkelőségeiből alakult küldötség kereste őt fel Tisza-Eszláron, a hal gazdisággal foglalkozott, s felkérte, hogy az általa egykor betöltött főbírói állást ismét elfoglalja, mit ő csak azon feltétel alatt teljesíthetett, hogy ezen tisztéről egy fél év alatt lemondhasson. Ugyan ezen év őszén nőül vevén báró Győrffy Róza úrnőt, teljes odaadással folytatta a gazdálkodást 1881-ig, a midőn a kormány felszólítása és több szabolcsmegyei nagybirtokos unszolására a szabolcsi főispánságot elfogadta. Ez állásában ő felsége a tiszaeazlári pör alkalmával tanúsított igazságos és erélyes magatartáráért, melylyel a közrendet fentartotta, a Lipótrend lovagkeresztjével tüntette ki, további kitűnő szolgálatainak elismerésül pedig a főrendiház örökös tagjává neveztetett ki. Az 1888-iki nagy árvizek alkalmával, melyek a megye számos községét elpusztították, hivatalos eljá rása közben erös hülést szenvedvén, azóta folyton betegeskedett. Főispáni állásáról még ugyanazon év június havában lemondott, melyet azonban a kormány, jó szolgálataira való tekintetből elfogadni mindaddig vonakodott, mig a jelen év tavaszán betegsége oly fordulatol vett, mely öt a közszolgálatra teljesen képtelenné tette. Lemondását a megye részvéttel vette tudomásul és iránta való tiszteletének és elismerésénak jegyzőkönyvileg adott adott kifejezést, s ezt neki nagy küldöttség által kézbe sittetni rendelte. Mindinkább súlyosbodó betegségének sikeresebb ápolása végett november elején Budapestre költözött hol a főváros legjelesebb orvosainak gondos ápolása dacára elhunyt.

Graefl József elhunytáról a következő gyászjelentést kaptuk: Graefl Józsefné szül. Lozsárdi báró Györffy Rozália úgy a saját, valamint férjének életben levő édes testvére Graefl Károly, anyjáról testvére Papik Imre és az összes rokonok nevében mély megilletődéssel jelenti felejthetetlen férjének Graefl József úrnak, 1848-ban Hevesmegye szolnoki kerületének volt ország gyűlési képviselőjének, az 1848-49 és 1860 —61. években Pest városa volt főbírójának, majd Szabolczmegye főispánjának, a magyar főrendiház örökös tagjának és a Lipót-rend lovagjának hosszas szenvedés és a halotti szentségek ájtatos felvétele után életének 77-dik, boldog házasságának 28-ik évében folyó hó 22 kén délelőtt 11 órakor bekövetkezett gyászos elhunytát. A megboldogultnak hült tetemei folyó hó 24-én délután 3 órakor fognak a róm. kath. egyház szertartása szerint Budapest reáltanoda utca 5. szám alatt lévő lakásán beszenteltetni és 26-ikán délután 3 órakor Megyaszón, az áltata felépített és szeretettel ápolt kertjében örök nyugalomra tétetni. Az engesztelő szentmiseáldozat f. hó 29-ikán délelőtt fog Budapesten a szervita atyák templomában, valamint Poroszlón a kegyúri templomban a mindenhatónak bemutattatni. Az örök világosság fényesedjen neki.

Graefl József kihűlt tetemeit e hó 23-dikán szentelték be Budapesten nagyszámú résztvevő közönség jelenlétében. Koporsójára a főrendiház képviseletében gr. Teleki Sándor és gr. Keglevich Ödön helyeztek koszorút.

A ravatalra koszorút küldtek még: Tisza Kálmánné, br. Podmaniczky Gyuláné, gróf Károlyi Tiborué, berezeg Odescalchy Gyuláné, Horváth Gyula és családja, báró Győrffy Samu és Katinka, gróf Korniss Zsigmondné, Harkányi Frigyes, gróf Teleky Sándor és Sarolta, dr. Stricker Mór, az elhunyt házi orvosa és még többen. A végtisztességre nagyszámú résztvevő közönség gyűlt egybe, melynek soraibán közéletünk számos kitűnőségét láttuk. Ost voltak többek között: Fabinyi Teofil, Ráth Károly főpolgármester, Bobory és Zoltán honvédezredesek, Sárkány József kir. táblai másod elnök, gróf Dessewffy Aurél a gazdasági egyesület elnöke, Horváth Gyula, Körössy Sándor, Harkányi Frigyes és Wahrmaun Mór képviselők, továbbá számos főrendiházi tag.

A beszentelés után a koporsót Megyaszóra szállították, hol a temetés e hó 26 án ment végbe.

Volt főispánunk végtisztességtételén Szabolcsvármegye részéről megjelentek: Kállay András főispán, Miklós László alispán, Szikszay Pál főügyész, Koczok László főmérnök, Angyalosy Pál első aljegyző, Kertész Bertalan főispáni titkár, Pscherer József. A törvényszék részéről Megyery Géza törvényszéki elnök, Nyíregyháza város hatósága résréről pedig Sexty Gyula tanácsos jelentek meg a temetésen. Kállay András főispán és Miklós László alispán a vármegye tisztikara nevében koszorúkat helyeztek a ravatalra.

A gyászszertartást Ferenczy Bertalan nagykállói e-peres-plébános végezte, fényes segédlettel.

A halotti szertartás után a kihűlt hamvakat a megyaszóí kastély kertjében helyezték el örök nyugalomra, az ideiglenes családi sirboltban.

Áldás legyen emlékezetén!